《寄李成德舍人》
宋代·李正民

蓬瀛当日接英游，俛仰星霜十见秋。红药青苔叨并命，西山南浦动离愁。

宁论圆观情犹在，且喜维摩病少休。欲就书堂访高隐，便疑猿鹤不相留。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。